钦定古今图书集成/明伦汇编/氏族典/第622卷 > 《郑樵通志》 > 若敖越椒
## 钦定古今图书集成/明伦汇编/氏族典/第622卷 > 《郑樵通志》 > 若敖越椒

按《左传宣公四年》：初，楚司马子良生子越椒，子文曰：
“‘必杀之。是子也，熊虎之状而豺狼之声，弗杀必灭若
敖氏矣’。子良不可，子文以为大戚。及将死，聚共族曰：
‘椒也知政，乃速行矣，无及于难’。且泣曰：‘鬼犹求食，若
敖氏之鬼不其馁’。”而子越为令尹，乃以若敖之族圄
伯嬴于轑阳而杀之，将攻王。秋七月戊戌，楚子与若
敖氏战于皋浒，鼓而进之，遂灭若敖氏。令尹子文、孙
箴尹克黄使于齐，还及宋，闻乱，遂归复命，而自拘于
司败。王思子文之治楚国也，使复其所，改命曰“生。”